خواتین اور بچوں کی ترقیات کی وزارت
غذائیت کے بارے میں آگاہی
پوشن ابھیان کی ایک نئی خصوصیت ، سماجی اور طرز عمل میں تبدیلی کے متعلق گفتگو پر اس کی توجہ رہی ہے
خواتین اور بچوں کی ترقی کی وزیر، محترمہ اسمرتی زوبن ایرانی نے آج لوک سبھا میں ایک تحریری جواب میں بتایا کہ حکومت نے غذائی قلت کے مسئلے کو اولین ترجیح دی ہے اور غذائیت سے متعلق مختلف پہلوؤں کو حل کرنے کے لیے ریاستوں/مرکز کے زیر انتظام علاقوں کے ذریعہ مختلف وزارتوں/محکموں کی متعدد اسکیموں/پروگراموں کو نافذ کر رہی ہے۔ پوشن ابھیان 8 مارچ 2018 کو بشمول دیہی اور قبائلی علاقوں ،پورے ملک میں ہدف بند طریقے سے 6 سال سے کم عمر کے بچوں، نوعمر لڑکیوں، حاملہ خواتین اور دودھ پلانے والی ماؤں کی غذائیت کی حالت میں بہتری کے لیے ہم آہنگی اور نتیجہ خیزی پر مبنی طریقہ کار اپناتے ہوئے شروع کیا گیا تھا۔ پوشن ابھیان کی ایک نئی خصوصیت سماجی اور طرز عمل کی تبدیلی کے مواصلات  پر اس کی توجہ مرکوز رہی ہے اس طرح تبدیلی کی تبدیلی کو فروغ دینے کے لیے ایک عوامی تحریک کی راہ ہموار ہوتی ہے، جسے جن آندولن کہا جاتا ہے۔ اس لیے ایک اہم توجہ ’رویے میں تبدیلی کی کمیونیکیشن‘ یا بی سی سی پر مرکوز کی گئی ہے تاکہ نومولود بچوں اور نوعمر بچوں کی خوراک رسانی کے غیر موزوں اور غیر مناسب طریقہ کار ، دوران حمل اور نوعمری کے دوران تغذیہ اور دیکھ بھال میں کمی جیسے مسائل سے نمٹا جاسکے ۔
پوشن ابھیان کے تحت، عوامی تقریبات یا سی بی ای نے غذائیت کے طریقوں کو تبدیل کرنے میں ایک اہم حکمت عملی کے طور پر کام کیا ہے۔ سی بی ایز حاملہ خواتین اور دو سال سے کم عمر کے بچوں کی زندگی میں اہم سنگ میل کے حصول میں مدد کرتے ہیں۔ یہ اجتماعات ضروری پیغامات کو پھیلانے اور حاملہ اور دودھ پلانے والی خواتین، اور ان کے شوہروں/ ساس کو مناسب غذائیت اور صحت سے متعلق رویے کے بارے میں مشورہ دینے کے لیے ایک پلیٹ فارم کے طور پر کام کرتے ہیں۔ یہ تقریبات ہر ماہ آنگن واڑی مراکز  میں منعقد کی جاتی ہیں اور بنیادی طور پر زچگی کی غذائیت  کو فروغ دینے اور/یا مناسب تکمیلی خوراک  کی شروعات پر توجہ مرکوز کی جاتی ہے۔
قومی سطح پر، راشٹریہ پوشن ماہ ستمبر کے مہینے میں ملک بھر میں منایا جاتا ہے، جبکہ پوشن پکھواڑا مارچ کے مہینے میں منایا جاتا ہے۔ موضوعات میں مجموعی طور پر غذائیت، حفظان صحت، پانی اور صفائی، خون کی کمی سے بچاؤ، دودھ پلانے کی اہمیت، ترقی کی نگرانی، پوشن پنچایتوں کا کردار، صحت کے لیے آیوش، صحت کے لیے یوگا، مقامی سبزیوں کی کاشت کے لیے پوشن واٹیکاؤں کی اہمیت ،کمیونٹی کی سطح پر دواؤں کے پودے/ جڑی بوٹیاں اور پھل، پوشن کے پنچ سوتر، سائیکل ریلیاں، ڈائریا کو شکست دینے کی مہم، نکڑ ناٹک/فوک شوز، سیلف ہیلپ گروپ میٹنگز، وغیرہ شامل ہیں۔ گزشتہ پوشن ماہ 2022 میں، خاص طور پر گرام پنچایتوں کو متحرک کرنے پر توجہ مرکوز کی گئی تاکہ وہ غذائیت اور اچھی صحت کے متعلق تشہیر کرنے اور بیداری پیدا کرنے کے پلیٹ فارم کے طور پر کام کریں۔
ریاست اتر پردیش میں، دیہی اور قبائلی علاقوں میں غذائی قلت سے متعلق مسائل پر بیداری پھیلانے کے لیے درج ذیل اقدامات کیے گئے ہیں۔
- کمیونٹی پر مبنی تقریبات  جیسے انا پرشن، گودھ بھرائی، سوپوشندیواس، واش ڈے کا انعقاد بچوں اور خواتین میں غذائیت کے بارے میں بیداری پیدا کرنے کے لیے کیا جاتا ہے۔
- اے ڈبلیو سیز میں صحت اور غذائیت کی تعلیم کے سیشنز کا انعقاد کیا جاتا ہے تاکہ کمیونٹی میں غذائیت سے متعلق بیداری پیدا کی جا سکے اور خواتین اور بچوں کی غذائی حالت میں بہتری لائی جا سکے۔
- iii. اے ڈبلیو سیز میں ماؤں کے گروپ کی میٹنگیں ہر ماہ اے ڈبلیو سیز میں بچوں کی ماؤں کی شرکت کے ساتھ منعقد ہوتی ہیں۔
- iv. دیہی صحت ، صفائی ستھرائی اور تغذیہ سے متعلق دن کا اہتمام کیا جاتا ہے، جس کے دوران ہیلتھ چیک اپ کیا جاتا ہے اور متعلقہ محکموں کے ساتھ مل کر بچوں اور خواتین کو صحت اور غذائیت کی خدمات فراہم کی جاتی ہیں۔
- اے ڈبلیو ڈبلیوزکی مہارت کو بہتر بنانے اور گھریلو دوروں کے دوران فراہم کی جانے والی خدمات کے معیار کو بہتر بنانے کے لیے، ایک پوشن کتابچہ "سکشم" فراہم کیا جاتا ہے۔ یہ ہدایت نامہ اے ڈبلیو ڈبلیوز کے لیے حاملہ خواتین اور دودھ پلانے والی ماؤں کو صحت اور غذائیت کے مسائل، نمو کی نگرانی اور گھریلو دوروں کے دوران اس کی اہمیت اور مشاورت کے بارے میں مشورہ دینے میں ایک مؤثر امداد کے طور پر کام کرتا ہے۔
- vi. پوشن پاٹھ شالاؤں کا اہتمام ویب کاسٹ کے ذریعے کیا جاتا ہے تاکہ مستفیدین اور کمیونٹی میں غذائیت سے متعلق مسائل پر بیداری پیدا کی جا سکے۔ ان موضوعات میں رضاعت کی جلد شروعات، خصوصی رضاعت اور اضافی تغذیہ شامل ہیں۔
مزید برآں، ریاست مہاراشٹر میں، غذائی قلت سے متعلق مسائل پر بیداری پھیلانے کے لیے درج ذیل اقدامات کیے گئے ہیں۔
- حاملہ خواتین اور دودھ پلانے والی ماؤں کی میٹنگ آنگن واڑی کی سطح پر منعقد کی جاتی ہے جس میں محکمہ صحت کی مدد سے صحت اور غذائیت سے متعلق مشاورت کی جاتی ہے۔
- معاشرے میں حفظان صحت اور غذائیت کے بارے میں بیداری کو یقینی بنانے کے لیے ستمبر کے مہینے میں "پوشن ماہ" منایا جاتا ہے، جس میں ہورڈنگز، فلیکس اور بینرز کے ساتھ ریلیاں نکالی جاتی ہیں۔
- iii. خصوصی رضاعت کی اہمیت کو عام کرنے کے لیے اگست کے مہینے میں ’’ستپان سپتاہ‘‘ منایا جاتا ہے۔
- iv. سبزیوں کی غذائیت کے اعتبار سے اہمیت کے بارے میں آگاہی پھیلانے کے لیے کم قیمت میں حاصل کئے جاسکنے والے مسالوں کی نمائش کا اہتمام کیا گیا ہے۔
- حفظان صحت کے بارے میں بیداری پھیلانے کے لیے آنگن واڑی مراکز میں ہاتھ دھونے کا دن منایا جاتا ہے۔
- vi. ویکسینیشن، غذائیت اور حفظان صحت کے بارے میں معلومات فراہم کرنے کے لیے کمیونٹی پر مبنی تقریبات کا اہتمام کیا جاتا ہے۔
- آنگن واڑی کارکن اور سپروائزر، صحت کے عملے کے ساتھ ماؤں اور کنبہ کے افراد کو مشورہ دینے کے لیے گھر وں کے دورے کرتے ہیں۔